 ڪراچي (شوبز نيوز) پاڪستاني سپر اسٽار همايون سعيد چيو آهي ته هن کي پنهنجي گهر واري سان شادي کان اڳ هڪ ڇوڪري سان محبت ٿي هئي پر هن ڇوڪري کيس دوکو ڏنو. پاڪستان جي مشهور ڊرامي ‘‘ميري پاس تم هو’’ جي خوشگوار ڪردار همايون سعيد هڪ انٽرويو دوران انڪشاف ڪيو آهي ته زال ثمينه کان شادي کان اڳ هن کي هڪ ڇوڪري سان محبت ٿي هئي پر هن ڇوڪري مونکي دوکو ڏنو ۽ دل ٽٽڻ تي آئون تمام گهڻو رُنو هيس. همايون سعيد چيو ته مونکي انگريز ڇوڪريون پسند ناهن، منهنجي ڪاميابي جي پٺيان هڪ نه پر ڪيترين ئي عورتن جو هٿ آهي. مشهور اداڪار وڌيڪ چيو ته اداڪاري کان اڳ آئون هڪ گارمينٽ فيڪٽري ۾ ڪم ڪندو هئس، پهريون ڊرامو گهر وارن کان لڪي ڪيو هو، گهر وارا نه چاهيندا هئا ته آئون اداڪاري ڪيان. سياست تي ڳالهائيندي همايون سعيد چيو ته مون عمران خان کي ووٽ ڏنو هو ۽ مونکي لڳي ٿو ته عمران خان جي رستي ۾ رنڊڪون اچي رهيون آهن پر هو پنهنجي ڀرپور ڪوشش ڪري رهيو آهي. بالي ووڊ بابت ڳالهائيندي اداڪار چيو ته فلم ‘‘گجني’’ لاءِ عامر خان مونکي ڪم جي آڇ ڪئي هئي ۽ آئون ويو به هئيس پر اتي مونکي ٻڌايو ويو ته اهو ڪردار منهنجي لاءِ ناهي.